**REPUBLIKA HRVATSKA**

**BRODSKO-POSAVSKA ŽUPANIJA**

**Upravni odjel za obrazovanje, šport i kulturu**

Temeljem članaka 17.-21. Zakona o odgoju i obrazovanju u osnovnoj i srednjoj („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12 i 94/13, 152/14, 07/17, 68/18 i 98/19) i Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“ broj 67/14.) Brodsko-posavska županija, Upravni odjel za obrazovanje, šport i kulturu

**OBAVJEŠTAVA RODITELJE O**

**UPISU DJECE**

**U PRVI RAZRED OSNOVNE ŠKOLE**

**UVJET:**

- u 1. razred osnovne škole upisuju se djeca koja su do 1. travnja 2020. godine navršila 6 godina života, kao i djeca kojima je rješenjem Brodsko-posavske županije Upravnog odjela za obrazovanje, šport i kulturu odobren prijevremeni upis

**DANI UPISA:**

**četvrtak, 2.7. i petak, 3.7.2020.**

**Upisivanje djece u 1. razred osnovne škole vršit će se online. Sva djeca koja su obavila liječnički pregled, testirana u školi, te roditelji predali svu dokumentaciju bit će upisana, tj. roditelji će dobiti obavijest o upisu djeteta na e-mail (koji su naveli u upitniku koji su ispunili u školi) ili na kućnu adresu. Djeca koja nisu obavila liječnički pregled bit će upisana nakon što roditelji dostave u školu potvrdu o obavljenom pregledu, a ako nisu obavila testiranje u školi, roditelji trebaju kontaktirati psihologinju ili pedagoginju na dolje navedene načine.**

**Upisi na našim područnim školama u Ruščici, Gornjoj Vrbi, Gornjoj Bebrini, Klakaru i Donjoj Bebrini odvijat će se prema dogovoru s učiteljicama.**

**Za sve dodatne informacije možete nas kontaktirati na telefon 035/408-772 (psihologinja/pedagoginja) poslati e-mail (zeljka.rubil@gmail.com ili arnelas94@gmail.com)**